Maldiskusjon:Bruker på Commons

message: Jeg ser ikke helt poenget med å bruke  i denne og lignende maler når vi kan bruke kjønnsnøytrale «Denne brukeren». Husk at  er tenkt til bruk først og fremst i språk som russisk, spansk og arabisk der man har forskjellige andrepersonspronomen og/eller adjektiver/verbbøyninger basert på kjønn. På norsk har vi ikke den problemstillinga, så det er ikke veldig mange steder vi trenger å bruke det – og i min mening er denne malen (og andre brukerbokser) ikke blant de stedene. Jon Harald Søby (diskusjon) 1. sep. 2016 kl. 12:55 (CEST)
replies: text: Jeg ser ikke problemet. Det er brukeren selv som velger å oppgi kjønn, og meldingene reflekterer det valget. Hvis brukeren selv velger å bruke kjønnsnøytrale former så vil systemmeldingene også reflektere det valget. Mener du at vi skal overstyre brukerens egne valg? (Merk teksten «Hvordan ønsker du å bli omtalt?» på Spesial:Innstillinger#mw-prefsection-personal) — Jeblad 1. sep. 2016 kl. 15:02 (CEST)
replies: text: : Nei, jeg synes det er rart at det står «Han har en bruker på Commons» på brukersider når de fleste bruker «jeg» ellers på brukersida. Det er uvisst hvem denne «han» refererer til om man ellers bruker «jeg»-form. Med «Denne brukeren» unngår vi hele den problematikken – det er utvetydig i alle sammenhenger.

text: :For å ta en lingvistisk forklaring på det: Tredjepersonspronomenene viser alltid som regel tilbake til noe(n) som tidligere er nevnt i teksten eller samtalen. Siden disse boksene er relativt adskilt fra resten av innholdet på sida så virker det uvisst hvem «han» skal referere til, selv om man etter litt betenkningstid skjønner at det er den aktuelle brukeren det gjelder. Om noen hadde kommet inn og sagt «Han gjorde ditt og datt» som første setning i en samtale hadde du sittet og lurt på hvem denne «han» er. Det blir det samme med disse boksene, føler jeg. Jon Harald Søby (diskusjon) 1. sep. 2016 kl. 16:45 (CEST)
replies: text: ::Boksene brukes på en side fra Wikimedia Foundation hvor en bruker gjør en egenpresentasjon ovenfor en tredjeperson. Såvidt jeg vet brukes ingen brukerside til å presentere noen annen enn omtalt person, og om de brukes til omtale av noen annen så er det vel brudd på retningslinjene og siden skal slettes. Det er derfor ingen ukjent person som omtales, det er innehaveren av brukersiden, og vedkommende er nevn med fet tekst i sidens signaturseksjon.

text: ::Igjen, merk at brukeren har valgt en omtaleform, ref «Hvordan ønsker du å bli omtalt?» Hvis brukeren selv har valgt en kjønnsnøytral tiltaleform så blir teksten «Brukeren har side og er aktiv med opplasting på Commons.» Det vesentlige her er at brukeren selv velger tiltaleform, vi skal ikke velge tiltaleform for vedkommende.

text: ::Jeg lurer på om du heller bør starte en diskusjon om hvorvidt bruk av  skal tillates på norsk, men jeg kan ikke se hvordan vi skal kunne gjennomføre noe slikt. — Jeblad 1. sep. 2016 kl. 22:07 (CEST)
replies: text: :::Igjen: Funksjonen  er ment for de språkene der det ikke er noen grammatisk korrekt måte å referere til personer uavhengig av kjønn. På spansk sier man (i entall) «bienvenido» til en mann og «bienvenida» til en kvinne. Det er ingen kjønnsnøytral måte å si det på (utenom den oppkonstruerte «bienvenid@» eller «bienvinido/a»), derfor trenger de en teknisk måte å løse dette problemet på. På arabisk har vi «أَنْتَ» (ʾanta) som betyr «du» i hankjønn, og «أَنْتِ» (ʾanti) som betyr «du» i hunkjønn. De har ikke et kjønnsnøytralt ord for «du». I programvaren og i andre meldinger er det derfor nødvendig med en funksjon som gjør dette på riktig måte. Det er det funksjonen er ment på. Grunnen til at den finnes i innstillingene på norsk Wikipedia er at brukere kan velge andre språk enn norsk som grensesnittspråk, der denne forskjellen er viktig for at det skal være grammatisk riktig.

text: :::Jeg sier ikke at vi aldri skal bruke  på norsk, jeg sier bare at vi ikke trenger å bruke det på nær like ofte som i nevnte språk. Det er fortsatt systemmeldinger og andre meldinger hvor funksjonen med rette kan brukes, men disse brukerboksene er ikke blant dem. (En hypoptetisk legitim bruk av GENDER i denne brukerboksen ville vært om det sto noe slik som «Denne brukeren har en brukerside på Commons og du kan se bidragene  her.»)

text: :::Se for øvrig mw:Localisation#Users have grammatical genders, spesielt denne setninga: «This does not mean that you are encouraged to "sexualise" messages' language: please use gender-neutral language whenever this can be done with clarity and precision.». Jon Harald Søby (diskusjon) 1. sep. 2016 kl. 22:49 (CEST)
thread_title:  Han/hun